उपभोक्ता समितिले सबैभन्दा पहिले उपभोक्तालाई रातो चिम, राइस कुकर, हिटरलगायतका विद्युत उच्च खपत हुने सामग्री प्रयोगमा रोक लगायो। त्यसपछि ती सामग्रीबाट विद्युत उपभोग गर्नेलाई पाँच सय रुपैयाँ जरिवाना तोक्यो। समितिका पदाधिकारी आफै र केही गुप्तचर खटाएर प्रतिबन्धित सामग्रीबाट विद्युत् उपयोग गर्नेको निगरानी गरियो। ‘अहिले तपाईँ जुम्लामा कसैको घरमा पनि रातो बत्ती बलेको पाउनु हुने छैन,’ थापाले भने, ‘हिटर र रड त दुर्लभ भइसके।’
